Sadarbības līgums Nr.03

Rīga                                                                                      2010.gada  oktobris

Patērētāju tiesību aizsardzības centrs (PTAC) reģ.Nr.90000068854, tā direktores Baibas Vītoliņas personā, kas darbojas pamatojoties uz Patērētāju tiesību aizsardzības likuma un Ministru kabineta 2006.gada 1.augusta noteikumu Nr. 632 „Patērētāju tiesību aizsardzības centra nolikums” pamata, no vienas puses un
Būvmateriālu ražotāju asociācija (BRA), reģ.Nr.40008014969, tās izpilddirektora Leonīda Jākobsona personā, kas darbojas uz Statūtu pamata, turpmāk tekstā saukti Puses, atsevišķi - Puse.
Ņemot vērā nepieciešamību nodrošināt valsts noteikto uzraudzību jomās, ko reglamentē likums „Par atbilstības novērtēšanu”, Būvniecības likums un normatīvie akti, kas izdoti uz šo likumu pamata un nosaka prasības būvizstrādājumiem;
Ņemot vērā BRA biedru ieinteresētību PTAC administratīvās kapacitātes veicināšanā un valsts noteiktās uzraudzības stiprināšanā iepriekš minētajās jomās, Puses noslēdz šo sadarbības līgumu (turpmāk tekstā – Līgums).

1.Vispārīgie noteikumi.
1.1 Līgums nosaka sadarbības vispārīgos principus, saskaņā ar kuriem Puses rīkojas Līguma izpildes gaitā. Par konkrētiem sadarbības ietvaros risināmiem Jautājumiem puses vienojas atsevišķi.
 1.2 Līguma noteiktā sadarbība starp Pusēm notiek bez maksas un uz brīvprātības principiem.
1.3 BRA savu resursu un kompetences robežās apņemas sniegt konsultatīvu atbalstu PTAC jomās, ko reglamentē likums „Par atbilstības novērtēšanu”, Būvniecības likums un normatīvie akti, kas izdoti uz šo likumu pamata un nosaka prasības būvizstrādājumiem.
1.4 1.4 BRA apņemas sniegt informāciju PTAC par:
1.4.1 problemātiskajām preču grupām un iespējamiem riskiem; 
1.4.2 tirgū esošo preču neatbilstībām noteiktajām prasībām;
1.4.3 problēmām normatīvo aktu piemērošanā.
1.5 PTAC apņemas sniegt informāciju BRA par:
	1.5.1 tirgus uzraudzības rezultātiem;
	1.5.2 konstatētajām problēmām. 

2.Pušu pienākumi un tiesības.
2.1 5 (piecu) darba dienu laikā pēc Līguma noslēgšanas Puses apņemas nosūtīt viena otrai kontaktpersonu datus konkrētu ar Līguma izpildi saistītu jautājumu risināšanai. 
2.2 Puses apņemas savlaicīgi un pienācīgā apjomā sniegt informāciju, kas nepieciešama Līgumā noteikto darbu izpildei.
2.3 PTAC ir tiesības lūgt finansēt būvizstrādājumu testēšanu no BRA līdzekļiem, ja BRA piekrīt, tad par šādu sadarbību tiek noslēgts  atsevišķs sadarbības līgums, par kura apjomu un apmaksas kārtību Puses vienojas atsevišķi, pirms tirgus uzraudzības paraugu ņemšanas un testēšanas uzsākšanas

3. Līguma darbības laiks un citi noteikumi.
3.1 Līgums ir noslēgts uz nenoteiktu laiku. Abām pusēm ir tiesības vienpusēji lauzt Līgumu, par to rakstiski brīdinot otru Pusi vienu mēnesi iepriekš.
3.2 Jebkuras izmaiņas un papildinājumi Līguma tekstā tiek noformēti rakstveidā un kļūst par līguma neatņemamu sastāvdaļu ar brīdi, kad to ir parakstījušas abas Puses.
3.3 Visus strīdus un domstarpības, kas rodas starp pusēm sakarā ar Līguma izpildi, puses risina pārrunu ceļā. Ja vienošanās netiek panākta, strīdus izskata Latvijas Republikas normatīvajos aktos paredzētajā kārtībā.
3.4 Līgums sastādīts latviešu valodā, divos eksemplāros, katrs uz 3lapām, no kuriem viens glabājas pie BRA, bet otrs pie PTAC.


4. Pušu juridiskās adreses un norēķinu konti.
Patērētāju tiesību aizsardzības centrs                      Būvmateriālu ražotāju asociācija
Kr.Valdemāra iela 157,  Rīga, LV-1013                      Lielirbes 17A-29, Rīga, LV-1046
Reģ.Nr.90000068854                                                   Reģ.Nr.40008154854

Direktore                                                                      Izpilddirektors

                                 B.Vītoliņa                                                                       L.Jākobsons





